rejauldu/bengali-wikipedia huggingface dataset:
নিচে বাংলাদেশের রেল পরিবহনের প্রচলিত রেলপথের একটি তালিকা রয়েছে।   ইতিহাস  বাংলাদেশে প্রথম রেলপথ ১৮৬২ সালে ব্রিটিশ রাজ দ্বারা স্থাপিত হয়। তখন বাংলাদেশের কোনো অস্তিত্ব ছিল না ও এর ভূমি বেঙ্গল প্রেসিডেন্সির অধীনে ছিল। একই বছরের ১৫ নভেম্বরে বাংলাদেশ রেলওয়ের পূর্বসূরি ইস্টার্ন বেঙ্গল রেলওয়ে দর্শনা রেলওয়ে স্টেশন থেকে জগতি রেলওয়ে স্টেশন পর্যন্ত প্রসারিত প্রথম রেলপথ চালু করে। ১৮৮৫ সালে নারায়ণগঞ্জ থেকে ময়মনসিংহ পর্যন্ত আরেকটি রেলপথ নির্মাণ করা হয়। ১৮৯৫ সালে কুমিল্লা থেকে চট্টগ্রাম পর্যন্ত রেলপথ নির্মিত হয়। এ সময় কুমিল্লার লাকশাম থেকে চাঁদপুর রেলপথ স্থাপন হয় এবং নোয়াখালী থেকে লাকশামে রেলপথ সংযুক্ত হয়। এরই ধারাবাহিকতায় তৎকালীন সময়ে ১৮৯৬ সালে আখাউড়া-কুলাউড়া-শাহবাজপুর-করিমগঞ্জ রেলপথ সম্প্রসারিত হলে ১৯১২ সালে কুলাউড়া-সিলেট রেলপথ চালু হয়। ১৯১৪ সালে আখাউড়া থেকে টঙ্গী পর্যন্ত নতুন রেলপথ নির্মিত হয়। নির্মাণের তিন বছর পর, ১৯১৫ সালে রেলপথটি খোলা হয়। পরবর্তীতে আখাউড়া-কুলাউড়া-শাহবাজপুর রেলপথে ১৯২৮ সালে শায়েস্তাগঞ্জকে হবিগঞ্জের সাথে রেলপথ সংযুক্ত করে। শায়েস্তাগঞ্জ থেকে বাল্লা পর্যন্ত আরেকটি রেলপথ বিভাগ ১৯২৯ সালে খোলা হয়। ভারত বিভাগের আগে পূর্ববঙ্গে অনেক রেললাইন নির্মিত হয়, যেমন ফেনী-বিলুনিয়া রেলপথ, চট্টগ্রাম–দোহাজারী, ময়মনসিংহ অঞ্চলে আঞ্চলিক রেলপথ ইত্যাদি। ১৯৪৭ সালের পর পূর্ববঙ্গ ২৬০৬.৫৯ কিলোমিটার রেলপথ পায়, ১৯৫৪ সালে সিলেট-ছাতক রেলপথ স্থাপিত হয়। ছাতকে বাংলাদেশের একমাত্র রজ্জু রেলপথও ঐ সময়ে স্থাপিত হয়। ১৯৭১ সাল পর্যন্ত পূর্ববঙ্গের রেলপথ পাকিস্তান পূর্ব রেলওয়ের অধীনে ছিল।  বাংলাদেশের রেলপথের তালিকা  পূর্বাঞ্চল   চট্টগ্রাম চক্ররেল   কুলাউড়া–শাহবাজপুর রেলপথ   হবিগঞ্জ বাজার–শায়েস্তাগঞ্জ–বাল্লা রেলপথ  আখাউড়া–কুলাউড়া–ছাতক রেলপথ  টঙ্গী–ভৈরব–আখাউড়া রেলপথ  আখাউড়া–লাকসাম–চট্টগ্রাম রেলপথ  লাকসাম–চাঁদপুর রেলপথ   লাকসাম–নোয়াখালী রেলপথ  চট্টগ্রাম–কক্সবাজার রেলপথ   নারায়ণগঞ্জ–বাহাদুরাবাদ ঘাট রেলপথ  ময়মনসিংহ–গৌরীপুর-ভৈরব রেলপথ  ঢাকা–যশোর রেলপথ (আংশিক চালু)   পশ্চিমাঞ্চল   পাচুরিয়া–ভাঙ্গা লাইন  চিলাহাটি–পার্বতীপুর–সান্তাহার–দর্শনা লাইন  দর্শনা–যশোর–খুলনা লাইন  দর্শনা–মেহেরপুর রেলপথ  ঈশ্বরদী–সিরাজগঞ্জ লাইন  জামতৈল–জয়দেবপুর লাইন  যশোর–ঝিনাইদহ রেলওয়ে  খুলনা–বাগেরহাট রেলপথ  পোড়াদহ–কালুখালী–গোয়ালন্দ ঘাট লাইন  বুড়িমারী–লালমনিরহাট–পার্বতীপুর রেলপথ  চিলাহাটি–পার্বতীপুর–সান্তাহার–দর্শনা লাইন  আব্দুলপুর–পুরোনো মালদহ লাইন  ঈশ্বরদী–সিরাজগঞ্জ লাইন  সান্তাহার–কাউনিয়া রেলপথ  খুলনা–মোংলা বন্দর রেলপথ  পার্বতীপুর–পঞ্চগড় রেলপথ  কালুখালী–গোবরা লাইন   আন্তঃসীমান্ত রেলপথ   শাহবাজপুর–মহিষাশন রেলপথ  আখাউড়া–আগরতলা রেলপথ  ফেনী–বিলোনিয়া রেলপথ  বুড়িমাড়ী–চংড়াবান্ধা রেলপথ  মোগলহাট–গীতালদহ রেলপথ   চিলাহাটি–হালিবাড়ি  বিরল–রাধিকাপুর    রোহনপুর–সিংবাদ   দর্শনা–গেদে  বেনাপোল–পেট্রাপোল   নির্মাণাধীন   ভাঙ্গা-কুয়াকাটা লাইন  মধুখালী–মাগুরা লাইন   অনুমোদিত/প্রস্তাবিত   টঙ্গী–মানিকগঞ্জ–পাটুরিয়া ঘাট রেলপথ  জানালিহাট–কাপ্তাই রেলপথ  নারায়ণগঞ্জ–লাকসাম কর্ড রেলপথ  বগুড়া–সিরাজগঞ্জ রেলপথ  নাভারণ–মুন্সিগঞ্জ রেলপথ  দর্শনা–মুজিবনগর–মেহেরপুর রেলপথ   তথ্যসূত্র   বিষয়শ্রেণী:বাংলাদেশের পরিবহন সম্পর্কিত তালিকা বিষয়শ্রেণী:বাংলাদেশের রেলপথ
ঘুরি রাজবংশ (; self-designation: Shansabānī) ছিল পূর্ব ইরানীয় সুন্নি মুসলিম রাজবংশ। এই রাজবংশ তাজিক বংশোদ্ভূত বলে ধারণা করা হয়। সাম্রাজ্যের সর্বোচ্চ সীমায় থাকাকালে আধুনিক আফগানিস্তান, বাংলাদেশ, ভারত, পাকিস্তান, তাজিকিস্তান, তুর্কমেনিস্তান ও ইরান এর অন্তর্ভুক্ত ছিল।C. E. Bosworth: GHURIDS. In Encyclopaedia Iranica. 2001 (last updated in 2012). Online edition. ৮ম শতক থেকে শাসক হিাসাবে এবং ১১৭৫ থেকে ১২১৫ সাল পর্যন্ত এই রাজবংশ শাসন ক্ষমতায় ছিল এবং গজনভিদের উত্তরাধিকারী হয়।  ঘুরি রাজবংশের কেন্দ্র ছিল বর্তমান আফগানিস্তানের ঘুর প্রদেশ বা মান্দেশ। এটি পশ্চিমে বৃহত্তর খোরাসান এবং পূর্বে বঙ্গ পর্যন্ত পৌছেছিল।Encyclopedia Iranica, Ghurids, Edmund Bosworth, Online Edition 2001, () প্রথম রাজধানী ছিল ঘুরের ফিরোজকোহ। পরবর্তীতে তা হেরাতে স্থানান্তর করা হয়। এর পাশাপাশি গজনিThe Grove Encyclopedia of Islamic Art & Architecture: Three-volume set, by Jonathan Bloom, Sheila Blair, pg. 108. ও লাহোরকে অতিরিক্ত রাজধানী হিসেবে ব্যবহার করা হত, বিশেষত শীতের সময়। ঘুরিরা পারস্য সংস্কৃতি ও ঐতিহ্যের পৃষ্ঠপোষক ছিলেন।Finbarr Barry Flood, Objects of Translation: Material Culture and Medieval "Hindu-Muslim" Encounter, (Princeton University Press, 2009), 13. এই সাম্রাজ্যই ছিল প্রথম মুসলিম সাম্রাজ্য যা বাংলা জয় করেছিল।  ঘুরিদের পর পারস্যে খোয়ারিজমীয় সাম্রাজ্য ও ভারত উপমহাদেশে দিল্লি সালতানাতে মামলুক সালতানাত ক্ষমতায় আসে।  আব্বাসি খলিফা মুতাসিম বিল্লাহ সর্বপ্রথম মামলুকদের দিয়ে একটি সামরিক ইউনিট গঠন করেন এবং তাদেরকে পারসিক ও আরবদের স্থলাভিষিক্ত করেন। তার মানে মামলুকদের রাষ্ট্রীয়ভাবে প্রতিষ্ঠা করেন আব্বাসীয় খলিফা মুসতাসিম বিল্লাহ এবং মামলুক রাজবংশের প্রতিষ্ঠাতা মুলত নাজিমুদ্দিন আইবেক। তার হাত ধরেই মামলুকরা রাষ্ট্রের কেন্দ্র বিন্দুতে চলে আসে। সাজারা তুদ দুর কেও মামলুক রাজবংশের প্রতিষ্ঠাতা বলেন অনেকে। কে আসলে মামলুক রাজবংশের প্রতিষ্ঠাতা তা বড় কথা নয়  তথ্যসূত্র     বহিঃসংযোগ Encyclopaedia Britannica (Online Edition) – Ghurid Sultanate Encyclopaedia Britannica (Online Edition) – Muizz-ud-Din-Muhammad a.k.a. Mohammad of Ghor Columbia Encyclopedia (Sixth Edition) – Muhammad of Ghor The Ghurid Rulers The Ghurids The Ghurids´ Firuzkuh, the summer capital of the Sultans  বিষয়শ্রেণী:১২১২-এ বিলুপ্ত বিষয়শ্রেণী:ঘুরি সাম্রাজ্য বিষয়শ্রেণী:সুন্নি মুসলিম রাজবংশ বিষয়শ্রেণী:ইরানের সাম্রাজ্য ও রাজ্য বিষয়শ্রেণী:পাকিস্তানের প্রাচীন ইতিহাস বিষয়শ্রেণী:ভারতীয় উপমহাদেশে মুসলিম শাসন বিষয়শ্রেণী:আফগানিস্তানের রাজবংশ
হান্না শোস্তাক (; ; ১৮৮৩–১৯৬৫) ইউক্রেনের লোক চিত্রশিল্পী ছিলেন। তিনি ইউএসএসআর শিল্পী ইউনিয়নের সদস্য এবং ইউকেএসএসআরের লোকশিল্পের মাস্টার () ছিলেন।  জীবনী তিনি ১৮৮৩ সালে পোলতাভা গভর্নরেট এর স্কোপটসি শহরে জন্মগ্রহণ করেন এবং প্রাথমিক শিক্ষায় শিক্ষিত ছিলেন। শিল্পকলায় দক্ষতার প্রতি তার আগ্রহ মূলত স্ব-শিক্ষিত ছিল। তিনি আলেকজান্দ্রা একস্টার সহ আরও অনেকের অনুসারী এসেছিলেন। তাদের নির্দেশনায় তার লোকশিল্পের নকশাগুলো কার্পেটে ব্যবহার করা হয়েছিল। কার্পেটগুলো পুরস্কার জিতেছিল।  ১৯৬৩-১৯৬৪ সালে তার নকশাগুলো ইউক্রেনীয় ডাকটিকিটে স্থান পায়। তিনি ইউএসএসআর শিল্পী ইউনিয়নের সদস্য এবং ইউকেএসএসআরের লোকশিল্পের মাস্টার () হন।  চিত্রশালা  তথ্যসূত্র  বহিঃসংযোগ    Sobachko-Shostak, Hanna at the International Encyclopedia of Ukraine  বিষয়শ্রেণী:১৮৮৩-এ জন্ম বিষয়শ্রেণী:১৯৬৫-এ মৃত্যু বিষয়শ্রেণী:সোভিয়েত চিত্রশিল্পী
২০২০ সালে বাংলাদেশে ভাস্কর্য বিতর্ক হল ২০২০ সালে নভেম্বর মাসে শুরু হওয়া বাংলাদেশের ঢাকার ধোলাইখালে সমসাময়িক আওয়ামী লীগের কেন্দ্রীয় রাজনৈতিক আদর্শ ব্যক্তিত্ব শেখ মুজিবুর রহমানের ভাস্কর্য সৃষ্টি নিয়ে ইসলামপন্থী সংগঠন হেফাজতে ইসলাম বাংলাদেশের ধর্মীয় বিরোধিতাকে কেন্দ্র করে চলমান রাজনৈতিক ঘটনাবলি। এই বিরোধিতার নেতৃত্ব দেয় ইসলামী সংগঠন হেফাজতে ইসলাম বাংলাদেশ। বিতর্কটি সরকার ও ইসলামপন্থী গোষ্ঠীগুলোর মধ্যে বিক্ষোভ, প্রতিবিক্ষোভ এবং বিতর্কের এক শৃঙ্খল তৈরি করে।   ইতিহাস  ২০২০ সালের নভেম্বর মাসে ঢাকার ঢোলাইখাল এলাকায়, আওয়ামী লীগ সরকারের সময় এই বিতর্ক শুরু হয়। হেফাজতে ইসলামের মতে, ইসলামে জীবন্ত চলনক্ষম জীবের ভাস্কর্য বা প্রতিকৃতি তৈরি হল মূর্তি বা প্রতিমা তৈরির সমতুল্য, যা পরবর্তীতে ঐ ভাস্কর্যের উপাসনার দিকে ধাবিত করে, একারণে ইসলামে এর প্রতি কঠোরভাবে নিষেধাজ্ঞা আরোপ করা হয়েছে। অপরদিকে ক্ষমতাসীন দলের রাজনৈতিক প্রতিনিধিগণ উক্ত মতের বিরোধিতা করে বলেন, ভাস্কর্য আর উপাসনার মূর্তি এক নয়, হেফাজতে ইসলাম সরকার বিরোধীদের প্ররোচনায় ইসলামের ভুল ব্যাখ্যা দিয়ে ইচ্ছাকৃতভাবে ক্ষমতাসীন আওয়ামী লীগ সরকারকে রাজনৈতিক অসুবিধায় ফেলতে চাচ্ছে। এই বিষয় নিয়ে সরকার ও ইসলামপন্থী দলগুলোর আন্দোলন, প্রতিবাদ ও বাদানুবাদ ক্রমেই তীব্র আকার ধারণ করে। ইসলামপন্থী অধিকাংশ দল সরকারের বিরোধিতা করলেও কিছু ইসলামপন্থী দল সরকারের পক্ষ হয়ে কথা বলেন। উক্ত অস্থিরতার এক পর্যায়ে ভাস্কর্য বিরোধী আন্দোলনের অন্যতম নেতা মামুনুল হক, সৈয়দ ফয়জুল করিম ও জুনায়েদ বাবুনগরীর বিরুদ্ধে সরকার রাষ্ট্রদোহী মামলা দায়ের করে।  ৪ ডিসেম্বর জাতীয় মসজিদ বায়তুল মোকাররমের সামনে মুসল্লিরা ভাস্কর্য ও নাস্তিকতাবিরোধী স্লোগান দেয় এবং পরে আইন-শৃঙ্খলা বাহিনীর ওপর ইট-পাটকেল নিক্ষেপ করে। এতে কয়েকজন আহত হন, যাদের মধ্যে একজন ছবিসাংবাদিকও ছিলেন। ৫ ডিসেম্বর কুষ্টিয়া শহরের পাঁচ রাস্তার মোড়ে নির্মাণাধীন জাতির পিতা বঙ্গবন্ধু শেখ মুজিবুর রহমানের একটি ভাস্কর্য ভাঙচুর করা হয়। ৯ ডিসেম্বর হাইকোর্ট শেখ মুজিবুর রহমানের ভাস্কর্য ভাঙচুরের সঙ্গে জড়িতদের বিরুদ্ধে উপযুক্ত আইনগত ও দৃষ্টান্তমূলক ব্যবস্থা গ্রহণের জন্য সরকারকে নির্দেশ দেয়।  তথ্যসূত্র  বিষয়শ্রেণী:২০২০-এ বাংলাদেশ বিষয়শ্রেণী:হেফাজতে ইসলাম বাংলাদেশ বিষয়শ্রেণী:বাংলাদেশের ভাস্কর্য বিষয়শ্রেণী:বাংলাদেশে ভাস্কর্য বিতর্ক বিষয়শ্রেণী:শেখ মুজিবুর রহমানের সাংস্কৃতিক চিত্রায়ণ
থাম্ব|alt=Chengdu Metro|Chengdu Metro ছেংতু মেট্রো হল চীনের সিছুয়ানের রাজধানী ছেংতুর দ্রুতগামী গণপরিবহন ব্যবস্থা। ব্যবস্থাটি ২০১০ সালের ২৭ সেপ্টেম্বর লাইন ১ খোলার সঙ্গে কার্যক্রম শুরু করেছিল। পরবর্তীকালে, ব্যবস্থাটির দ্রুত সম্প্রসারণ হয়েছে। বর্তমানে ১২ টি পাতাল রেলপথ ও  ১ টি হালকা রেলের পথ রয়েছে। লাইন ৬, ৮, ৯, ১৭ ও ১৮ ২০২০ সালের ১৮ই ডিসেম্বর খোলার পরে ছেংতু মেট্রো বিশ্বের ৪র্থ দীর্ঘতম মেট্রো ব্যবস্থায় পরিণত হয়।  বর্তমানে ১২ টি পরিচালনাগত পাতাল রেলপথ রয়েছে, যা মোট ৫১৮.৫কিমি (৩৩২.২ মাইল) রেলপথ নিয়ে গঠিত। এছাড়া ১ টি ট্রাম লাইন (লাইন টি২) রয়েছে। চেংদু মেট্রো প্রতিদিন 8 মিলিয়নেরও বেশি ট্রিপ পরিবেশন করে। ছেংতু মেট্রো প্রতিদিন ৮০ লাখ যাত্রী পরিবহন করে। ২০২১ সালের হিসাবে, ছেংতুতে একটি পাতাল রেল স্টেশনের ৫০০ মিটার ও ৮০০ মিটারের মধ্যে যথাক্রমে প্রায় ২২ লাখ ও ৪৬  লাখ মানুষ বসবাস করে।  তথ্যসূত্র  বহিঃসংযোগ  ছেংতু মেট্রো দাপ্তরিক ওয়েবসাইট   আরবানরেলে ছেংতু মেট্রো  বিষয়শ্রেণী:ছেংতু মেট্রো বিষয়শ্রেণী:চীনের দ্রুতগামী গণপরিবহন ব্যবস্থা বিষয়শ্রেণী:সিছুয়ানের পরিবহন বিষয়শ্রেণী:৭৫০ ভি ডিসি রেলওয়ে বিদ্যুতায়ন বিষয়শ্রেণী:২০১০-এ চীনে প্রতিষ্ঠিত বিষয়শ্রেণী:২০১০-এ খোলা রেলপথ বিষয়শ্রেণী:১৯৮৫-এ প্রতিষ্ঠিত প্রকল্প বিষয়শ্রেণী:১৫০০ ভি ডিসি রেলওয়ে বিদ্যুতায়ন
চিত্র  অযোগ্য ভুক্তিকারণ  যোগ্য   ২ জুন: ইতালিতে ফেস্টা দেলা রেপুব্লিকা (১৯৪৬)   ১৮০২ – হেনরি হ্যাকিং ফিলিপ গিডলি কিং-এর নির্দেশে জীবিত বা মৃত অবস্থায় ধরার আদেশ পেয়ে আদিবাসী অস্ট্রেলীয় প্রতিরোধ যোদ্ধা পেমুলওয়েই-কে হত্যা করেন।  ১৯১৯ – প্রথম রেড স্কেয়ার চলাকালে লুইজি গালেয়ানির নৈরাজ্যবাদী অনুসারীরা (ছবিতে) যুক্তরাষ্ট্রজুড়ে আটটি শহরে বোমা বিস্ফোরণ ঘটান।  ১৯৫৩ – লন্ডনের ওয়েস্টমিনস্টার অ্যাবেতে রানি দ্বিতীয় এলিজাবেথ অভিষিক্ত হন।  ১৯৭৩ – ডেলা আলেকজান্ডার ওপেন ডোর অনুষ্ঠানের একটি যুগান্তকারী পর্ব যৌথভাবে উপস্থাপন করেন, যেখানে রূপান্তরিত নারীদের জীবনের গল্প তুলে ধরা হয়।  ২০২৩ – ভারতের পূর্বাঞ্চলের ওড়িশার বালাসোর শহরের কাছে দুইটি যাত্রীবাহী ট্রেন এবং একটি দাঁড়িয়ে থাকা মালবাহী ট্রেনের সংঘর্ষে ২৯৬ জন নিহত এবং ১,২০০-র বেশি মানুষ আহত হন।
ডোনাল্ড ফ্র্যাঙ্ক চিডল জুনিয়র (; জন্ম: ২৯ নভেম্বর ১৯৬৪) হলেন একজন মার্কিন অভিনেতা, পরিচালক, প্রযোজক, ও চিত্রনাট্যকার। হ্যামবার্গার হিল (১৯৮৭) ও গ্যাংস্টার "রকেট" চরিত্রে কালারস (১৯৮৮) চলচ্চিত্রে অভিনয় করে খ্যাতি অর্জন করার পর তিনি ১৯৯০-এর দশকে ডেভিল ইন আ ব্লু ড্রেস (১৯৯৫), রোজউড (১৯৯৭), এবং বুগি নাইটস (১৯৯৭) চলচ্চিত্রে অভিনয় করে তার কর্মজীবনের শক্ত ভীত গড়ে তুলেন। পরে তিনি পরিচালক স্টিভেন সোডারবার্গের পরিচালনায় আউট অব সাইট (১৯৯৮), ট্রাফিক (২০০০) ও ওশান্‌স ইলেভেন (২০০১) চলচ্চিত্রে কাজ করেন।  চিডল ঐতিহাসিক গণহত্যা বিষয়ক নাট্যধর্মী হোটেল রুয়ান্ডা (২০০৪) চলচ্চিত্রে হোটেল ব্যবস্থাপক পল রুসেসাবাগিনা চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। ২০১২ থেকে ২০১৬ সালে তিনি শোটাইমের হাস্যরসাত্মক ধারাবাহিক হাউজ অব লাইজ-এ মার্টি কান চরিত্রে কাজ করেন এবং ২০১৩ সালে একটি গোল্ডেন গ্লোব পুরস্কার অর্জন করেন।  চিডল মার্ভেল সিনেম্যাটিক ইউনিভার্সের ওয়ার মেশিন চরিত্রের জন্য টেরেন্স হাওয়ার্ডের স্থলাভিষিক্ত হলে তার আন্তর্জাতিক খ্যাতি বৃদ্ধি পায়। তাকে মার্ভেলের আয়রন ম্যান টু (২০১০), আয়রন ম্যান থ্রি (২০১৩), অ্যাভেঞ্জার্স: এজ অব আলট্রন (২০১৫), ক্যাপ্টেন আমেরিকা: সিভিল ওয়ার (২০১৬), অ্যাভেঞ্জার্স: ইনফিনিটি ওয়ার (২০১৮) ও অ্যাভেঞ্জার্স: এন্ডগেম (২০১৯)-এ দেখা যায়।  প্রারম্ভিক জীবন চিডল ১৯৬৪ সালের ২৯শে নভেম্বর মিজুরি অঙ্গরাজ্যের ক্যানসাস সিটিতে জন্মগ্রহণ করেন। তার মাতা বেটি চিডল (বিবাহপূর্ব নর্থ) একজন শিক্ষিকা এবং পিতা ডোনাল্ড ফ্রাঙ্ক চিডল সিনিয়র একজন মনোবিজ্ঞানী ছিলেন। তার সিন্ডি নামে এক বোন এবং কলিন নামে এক ভাই রয়েছে। শৈশব জুড়ে চিডল পরিবারের সাথে এক শহর থেকে অন্য শহরে স্থানান্তরিত হয়েছেন। তিনি ১৯৭০ থেকে ১৯৭৪ সাল পর্যন্ত নেব্রাস্কার লিংকন শহরেরর হার্টলি এলিমেন্টারি স্কুলে পড়াশোনা করেছেন। চিডল ১৯৮২ সালে কলোরাডোর ডেনভারের ইস্ট হাই স্কুল থেকে তার বিদ্যালয়ের পড়াশোনা সমাপ্ত করেন। উচ্চ বিদ্যালয়ে থাকাকালীন তিনি জ্যাজ সঙ্গীতদলের সাথে স্যাক্সোফোন বাজাতেন, দলীয় সঙ্গীতে অংশ নিতে এবং মঞ্চে সক্রিয় ছিলেন। তিনি ক্যাথরিন ডেভিসের নির্দেশনায় সঙ্গীতধর্মী নাটক, নাটক, ও মূকাভিনয় অনুষ্ঠানে অংশ নিতেন।  চিডল ক্যালিফোর্নিয়া ইনস্টিটিউট অব দ্য আর্টসে ভর্তি হন এবং ১৯৮৬ সালে মঞ্চনাটকে ব্যাচেলর অব ফাইন আর্টস (বিএফএ) ডিগ্রি অর্জন করেন।  তথ্যসূত্র  বহিঃসংযোগ         বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন টেলিভিশন প্রযোজক বিষয়শ্রেণী:মিজুরির অভিনেতা বিষয়শ্রেণী:মিজুরির চলচ্চিত্র প্রযোজক বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক টিভি ধারাবাহিক) বিজয়ী বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - টেলিভিশন) বিজয়ী বিষয়শ্রেণী:গ্র্যামি পুরস্কার বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী বিষয়শ্রেণী:স্যাটেলাইট পুরস্কার বিজয়ী বিষয়শ্রেণী:মার্কিন এলজিবিটিকিউ অধিকার কর্মী বিষয়শ্রেণী:আফ্রো-মার্কিন অভিনেতা বিষয়শ্রেণী:মার্কিন পরিবেশবাদী বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন জনহিতৈষী বিষয়শ্রেণী:অডিওবই পাঠক বিষয়শ্রেণী:টনি পুরস্কার বিজয়ী বিষয়শ্রেণী:জাতিসংঘের শুভেচ্ছাদূত
This template is used to provide biographical information on anyone who might be considered a philosopher. This template is generally superseded by officeholder templates (if the philosopher held political or other public office; e.g. Alan Greenspan).   ব্যবহার  {{Infobox philosopher | name             = | image            = | image_size       = | alt              = | caption          = | other_names      = | birth_name       = | birth_date       = <!-- {{Birth date and age|YYYY|MM|DD}} for living philosophers, {{Birth date|YYYY|MM|DD}} for dead --> | birth_place      = | death_date       = <!-- {{Death date and age|YYYY|MM|DD|YYYY|MM|DD}} --> | death_place      = | death_cause      = | resting_place    = | era              = | region           = | religion         = <!-- Religion should be supported with a citation from a reliable source --> | school_tradition = | known_for        = <!-- use "notable_works" in place of "books" parameter (deprecated) --> | main_interests   = | notable_ideas    = | institutions     = | influences       = | influenced       = | signature        = | signature_alt    = | website          = <!-- {{URL|example.com}} --> }}  To use this template, copy the text above to the top of a biography article. Note that parameter names are lowercase.   স্থিতিমাপসমূহ  All parameters are optional, and if left blank will not appear in the infobox;   era should be selected from :Category:Philosophy by era  region should be selected from :Category:Philosophy by region  religion should be selected from :Category:Philosophy by religion  school_tradition should be selected from :Category:Philosophical traditions  Entries in influences, influenced, and notable ideas should be explained in the main text of one of the articles. Those that are not mentioned in the main text may be deleted.   মাইক্রোফরম্যাট   দার্শনিক
রাষ্ট্রপতি নির্বাচন ১৯৮১, বাংলাদেশে ১৫ই নভেম্বর ১৯৮১ সালে অনুষ্ঠিত হয়।Nohlen, D, Grotz, F & Hartmann, C (2001) Elections in Asia: A data handbook, Volume I, p525 ISBN 019924958 নির্বাচনে আব্দুস সাত্তার জয়লাভ করেন, যিনি ৬৫.৫% ভোট লাভ করেন। নির্বাচনে মোট ৫৪.৩% ভোট পড়েছিল।Nohlen, D, Grotz, F & Hartmann, C (2001) Elections in Asia: A data handbook, Volume I, p545 ISBN 019924958   ফলাফল  প্রর্থীদলভোট%আব্দুস সাত্তারবাংলাদেশ জাতীয়তাবাদী দল১,৪২,০৩,৯৫৮৬৫.৫কামাল হোসেনবাংলাদেশ আওয়ামী লীগ৫৬,৬৩,১১৩২৬.০মওলানা মুহাম্মদউল্লাহস্বতন্ত্র৩,৮৮,৭৪১১.৮মহম্মদ আতাউল গণি ওসমানীজাতীয় জনতা পার্টি ২,৯৩,৬৩৭১.৪এম এ জলিলজাতীয় সমাজতান্ত্রিক দল২,৪৮,৭৬৯১.১মোজাফ্‌ফর আহমেদন্যাপ (মোজাফ্‌ফর)-সিপিবি২,২৪,১৮৮১.০৩৩ জন অন্য প্রার্থী ৬,৮২,১৫৪৩.২অবৈধ/খালি ভোট৩,৩২,৫২৪-মোট২,২০,১০,০৮৪১০০উৎস: Nohlen et al.   তথ্যসূত্র   বিষয়শ্রেণী:১৯৮১-এ বাংলাদেশ বিষয়শ্রেণী:বাংলাদেশের রাষ্ট্রপতি নির্বাচন বিষয়শ্রেণী:১৯৮১-এ বাংলাদেশে নির্বাচন বিষয়শ্রেণী:১৯৮১-এ এশিয়ায় নির্বাচন
ফাহাদ মোসাঈদ আল-মুয়াল্লাদ (, জন্ম: ১৪ সেপ্টেম্বর ১৯৯৪) সৌদি আরবের একজন পেশাদার ফুটবলার, যিনি সৌদি পেশাদার লিগের দল আল-ইতিহাদ হতে লা লিগা স্পেনীয় ক্লাব লেভান্তে ধারে এবং সৌদি আরব জাতীয় দলে একজন উইঙ্গার হিসেবে খেলেন। তিনি মাত্র ১৬ বছর বয়সে ২০১১ সালে, আল-ইতিহাদ ক্লাবের হয়ে তার পেশাদার ক্যারিয়ার শুরু করেন। ২০১১ সালের ৩১শে জুলাই তারিখে, কলম্বিয়ায় অনুষ্ঠিত ফিফা অনূর্ধ্ব-২০ বিশ্বকাপে ক্রোয়েশিয়ার বিরুদ্ধে খেলায় দলের দ্বিতীয় গোলটি করেন, যেটি হচ্ছে মাত্র ১৬ বছর বয়সে করা তার প্রথম আন্তর্জাতিক গোল।Saudi Arabia shocks Croatia 2-0  Terra.comSaudi Arabia opens with win over Croatia Fox Sports, FIFA U-20 World Cup. ২০১২ সালে যখন তিনি আল-ইতিহাদের হয়ে খেলছিলেন, তিনি গুয়াংঝু এভারগ্র্যান্ড এফসির বিরুদ্ধে খেলায় শেষ ১০ মিনিটে বদলি খেলোয়াড় হিসেবে মাঠে নামেন এবং জয়সূচক গোলটি করেন, এর ফলে তার দল এশিয়ান চ্যাম্পিয়ন্স লিগের সেমি-ফাইনালে প্রবেশ করে। সৌদি আরব জাতীয় দলের হয়ে, তিনি এএফসি এশিয়ান কাপের বাছাইপর্বে চীনের বিরুদ্ধে জয়সূচক গোলটি করেন। উপরন্তু এবং সবচেয়ে উল্লেখযোগ্যভাবে, তার করা গোলের মাধ্যমে ২০১৮ সালে অনুষ্ঠিত ফিফা বিশ্বকাপে সৌদি আরব নিজেদের স্থান করে নেয়। ফাহাদ আল-মুয়াল্লাদ হচ্ছেন এশিয়ান সবচেয়ে আশাপ্রদ এবং দ্রুততম খেলোয়াড়।  সম্মাননা আল-ইতিহাদ কিং কাপ অফ চ্যাম্পিয়ন্স (১): ২০১৩ ক্রাউন প্রিন্স কাপ (১): ২০১৬–১৭  ব্যক্তিগত  সবচেয়ে মূল্যবান খেলোয়াড়: ২০১৩  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম বিষয়শ্রেণী:জেদ্দার ক্রীড়াব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল উইঙ্গার বিষয়শ্রেণী:সৌদি ফুটবলার বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:আল ইত্তিহাদ ক্লাবের (জেদ্দা) খেলোয়াড় বিষয়শ্রেণী:লেভান্তে ইউনিয়ন দেপোর্তিভার খেলোয়াড় বিষয়শ্রেণী:২০১৫ এএফসি এশিয়ান কাপের খেলোয়াড় বিষয়শ্রেণী:সৌদি আরবের আন্তর্জাতিক যুব ফুটবলার বিষয়শ্রেণী:সৌদি আরবের আন্তর্জাতিক ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:ডোপিং মামলায় সৌদি ক্রীড়াবিদ বিষয়শ্রেণী:আল-শাবাব ফুটবল ক্লাবের (রিয়াদ) খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড়
সপ্তগাঁও আদর্শ উচ্চ বিদ্যালয় বাংলাদেশের নোয়াখালীর জেলার চাটখিল উপজেলার একটি মাধ্যমিক স্তরের শিক্ষাপ্রতিষ্ঠান।  বিদ্যালয়টিতে বিজ্ঞান ও বাণিজ্য - এই দুই বিভাগে শিক্ষা কার্যক্রম পরিচালিত হয়।  অবস্থান এই বিদ্যালয়টি চট্টগ্রাম বিভাগের নোয়াখালীর জেলার চাটখিল উপজেলার সপ্তগাঁও গ্রামে অবস্থিত।  ইতিহাস চাটখিল উপজেলার রুদ্ররামপুর গ্রামের শিক্ষক এম আবু তাহের অত্র এলাকার শিশুদের কথা চিন্তা করে এই বিদ্যালয়টি প্রতিষ্ঠা করেন। চাঁদপুর, রুদ্ররামপুর, মনোহরপুর, মুরাইম, মুটকী, ইসলামপুর ও মানিকপুর - এই সাতটি গ্রামের শিক্ষার্থীদের কথা বিবেচনা করে বিদ্যালয়টির নামকরণ করা হয় 'সপ্তগাঁও আদর্শ উচ্চ বিদ্যালয়'; তবে বর্তমানে দেশের বিভিন্ন জেলার শিক্ষার্থীরাও উন্নত জ্ঞান লাভের তাগিদে এখানে এসে পড়াশোনা করে। বিদ্যালয়ে ছাত্রবাস থাকায় দূর থেকে আগত শিক্ষার্থীরা ছাত্রাবাসে থেকে পড়াশুনা করার সুযোগ পায়।  অবকাঠামো বিদ্যালয়ে দুইটি দ্বিতল ভবন সহ একটি একতলা বিশিষ্ট ভবন ও সুবিশাল অডিটোরিয়াম রয়েছে। দুই ভবনের দ্বিতীয়তলা ছাত্রাবাস হিসেবে ব্যবহৃত হয়। মাঠের পশ্চিম দিকে রয়েছে শহীদ মিনার ও বিস্তৃত ফুল বাগান। তাছাড়া এই বিদ্যালয়ে প্রায় ১৫,০০০ বই সংবলিত সুবিশাল একটি ‘লাইব্রেরি’ রয়েছে। পত্রপত্রিকা পড়ার ব্যবস্থা রয়েছে। এছাড়াও দূরের শিক্ষার্থীদের জন্য রয়েছে দুইটি আবাসিক হোস্টেল।  শিক্ষার্থী বিদ্যালয়ের প্রায় ১৫০০ জন ছাত্র-ছাত্রী রয়েছে। শিক্ষাবছর জানুয়ারি থেকে শুরু হয়।  সহশিক্ষা কার্যক্রম  বিভিন্ন ক্লাবঃ স্কাউটিং, বিতর্ক ক্লাব, কুইজ ক্লাব, অঙ্কন ক্লাব, বিজ্ঞান ক্লাব, ইংলিশ ক্লাব।  শিক্ষামূলক ছবি প্রদর্শনী, সেমিনার আয়োজন।  তথ্যসূত্র  বিষয়শ্রেণী:নোয়াখালী জেলার বিদ্যালয় বিষয়শ্রেণী:১৯৭৩-এ প্রতিষ্ঠিত শিক্ষাপ্রতিষ্ঠান
শাহরুখ, শাহরুক, শাহরক বা শাহরোজ ( ) হচ্ছে ইরানি সাহিত্যের একটি কাল্পনিক পাখির নাম। এটি দুটি অংশে নির্মিত: শাহ মানে রাজা, এবং রুখ (বা রুক, বা রকপাখি), আরেকটি বিশাল পৌরাণিক পাখি। আরব্য রজনীর গল্পে, শাহরুখ সিন্দাবাদকে একটি বিপজ্জনক দ্বীপ থেকে পালাতে সাহায্য করে।  শাহরুখ শব্দের অর্থ রকপাখিদের রাজা। এটি শাহিনরোখ বা আবেস্তান সায়িনরোখ নামেও লেখা হতে পারে। (যেমন, ইরানের শাহিনদেজ শহর বা সায়িনদেজ এবং সান্নাদাজ শহর)। এই শব্দটি থেকে রূপান্তরিতে হয়ে সাইম-রোখ, তারপর সিইম-রোখ, তারপর সিইম-রোগ, এবং সবশেষে রূপান্তরিতে হয়ে "সি-মোরগ"-এ পরিণত হয়। পারস্যের উপকথায় সি-মোরগ হচ্ছে আরও একটি কাল্পনিক পাখি। এটিও পাখিদের রাজা বা ঈশ্বর হিসেবেও পরিচিত  সোলেইমান হাইম তার ফার্সি-ইংরেজি অভিধানে শাহরোখকে "দ্য গ্রেট রুক" হিসাবে অনুবাদ করেছেন। অন্যদিকে  "অ্যা কম্প্রি‌হেনসিভ পার্সিয়ান-ইংলিশ ডিকশনারি" অনুসারেA Comprehensive Persian-English Dictionary, by F. Steingass শাহরুখের অর্থ " গন্ডারের শিং; দাবা খেলায় রক;  তৈমুরের পুত্রের উপাধি।"   তথ্যসূত্র   বিষয়শ্রেণী:রকপাখি বিষয়শ্রেণী:আরব্য রজনী বিষয়শ্রেণী:কিংবদন্তি পাখি
ফারাহনাজ ইস্পাহানি () একজন পাকিস্তানি রাজনীতিবিদ ও সাংবাদিক। তিনি ২০০৮-২০১২ পর্যন্ত পাকিস্তান জাতীয় পরিষদের সদস্য ছিলেন। এছাড়াও তিনি রিলিজিয়াস ফ্রিডম ইন্সটিটিউটের সিনিয়র ফেলো এবং মধ্য প্রাচ্য সম্পকিত ওয়াশিংটন ডিসির এন্টি ড্যাফিমেশন লিগ টাস্ক ফোর্সের সদস্য।   ব্যক্তিগত জীবন  তিনি আবুল হাসান ইস্পাহানির নাতনি এবং হুসাইন হক্কানির স্ত্রী। তিনি ওয়েলসে কলেজে পড়াশোনা করেন।     রাজনৈতিক জীবন  ২০০৮ সালের পাকিস্তানের সাধারণ নির্বাচনে সিন্ধু থেকে নারীদের জন্য সংরক্ষিত একটি আসনে পাকিস্তান পিপলস পার্টির প্রার্থী হিসাবে তিনি পাকিস্তানের জাতীয় পরিষদের সদস্য নির্বাচিত হয়েছিলেন। জাতীয় পরিষদের সদস্য থাকাকালীন দ্বি-নাগরিকত্বের ভিত্তিতে তার জাতীয় পরিষদের সদস্যপদ বাতিল হওয়ার পরে ২০০৮ সাল থেকে ২০১২ সাল পর্যন্ত পাকিস্তানের রাষ্ট্রপতি আসিফ আলী জারদারির মিডিয়া উপদেষ্টার দায়িত্ব পালন করেছিলেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:মার্কিন নারী সাংবাদিক বিষয়শ্রেণী:পাকিস্তান পিপলস পার্টির এমএনএ বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:মার্কিন যুক্তরাষ্ট্রে পাকিস্তানি অভিবাসী ফারাহনাজ বিষয়শ্রেণী:পাকিস্তান জাতীয় পরিষদের বহিষ্কৃত সদস্য বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:মার্কিন নাগরিকত্ব প্রাপ্ত ব্যক্তি বিষয়শ্রেণী:২১শ শতাব্দীর মার্কিন নারী বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক বিষয়শ্রেণী:২১শ শতাব্দীর পাকিস্তানি নারী রাজনীতিবিদ
নীলন্ত লক্ষীত কিতসিরি রত্নায়েকে (; জন্ম: ২২ নভেম্বর, ১৯৬৮) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮০-এর দশকের শেষদিকে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর শ্রীলঙ্কান ক্রিকেটে সিংহলীজ স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন নীলন্ত রত্নায়েকে।   খেলোয়াড়ী জীবন  ১৯৮৭-৮৮ মৌসুম থেকে ১০৯০-৯০ মৌসুম পর্যন্ত নীলন্ত রত্নায়েকে’র প্রথম-শ্রেণীর খেলোয়াড়ী জীবন চলমান ছিল।  সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন নীলন্ত রত্নায়েকে। উভয় খেলাই পাকিস্তান সফরে খেলেছিলেন। ২৪ মার্চ, ১৯৮৯ তারিখে শারজায় পাকিস্তান দলের বিপক্ষে একদিনের আন্তর্জাতিকে অভিষেক ঘটে তার। ১০ ফেব্রুয়ারি, ১৯৯০ তারিখে ব্রিসবেনে একই দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।   তথ্যসূত্র    আরও দেখুন   দম্মিকা রানাতুঙ্গা  কপিলা বিজেগুণবর্ধনে  প্রথম-শ্রেণীর ক্রিকেট দলসমূহের বর্তমান তালিকা  শ্রীলঙ্কান একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:কন্দুরাতার ক্রিকেটার বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:সিংহলিজ স্পোর্টস ক্লাবের ক্রিকেটার বিষয়শ্রেণী:কলম্বো থেকে আগত ক্রিকেটার